**GRADSKO VIJEĆE**

Na temelju članka 73. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 7/15 i 123/17) i članka 110. Statuta Grada Knina (,,Službeni vjesnik Šibensko-kninske županije“, broj 7/09, 3/13, 10/13 - pročišćeni tekst i „Službeno glasilo Grada Knina“ broj 4/14 i 2/18), Gradsko vijeće Grada Knina na 10. sjednici od 25. travnja 2018. godine, donosi

**ODLUKU**

**o izmjeni Odluke o osnivanju i izdavanju „Službenog glasila Grada Knina“**

**Članak 1.**

U Odluci o osnivanju i izdavanju „Službenog glasila Grada Knina“ („Službeni vjesnik Šibensko - kninske županije“, broj 5/14), u članku 4. mijenja se stavak 2. koji sada glasi:

„Uredništvo ima tri (3) člana, a čine ga:

1. zamjenik gradonačelnika Grada Knina,
2. pročelnik upravnog tijela u čijoj nadležnosti su poslovi gradskog vijeća,
3. službenik upravnog tijela u čijoj nadležnosti su poslovi gradskog vijeća.“

**Članak 2.**

Ova Odluka stupa na snagu osmog dana od dana objave u „Službenom glasilu Grada Knina“.

**KLASA: 023-05/14-01/02**

**URBROJ: 2182/10-01-18-30**

**Knin, 25. travnja 2018. godine**

**PREDSJEDNICA**

 **Vedrana Požar, struč.spec.oec.**